Ericu950/Stoicheia-meter-silver huggingface dataset:
τῆς δ Ἴσιδος πρὸς τὸν υἱὸν Ὧρον ἐν Βούτῳ τρεφόμενον πορευθείσης , τὸ δ ἀγγεῖον ἐκποδὼν ἀποθεμένης Τυφῶνα κυνηγετοῦντα νύκτωρ πρὸς τὴν σελήνην ἐντυχεῖν αὐτῷ , καὶ τὸ σῶμα γνωρίσαντα διελεῖν εἰς τεσσαρεσκαίδεκα μέρη καὶ διαρρῖψαι ·
τὴν δ Ἶσιν πυθομένην ἀναζητεῖν ἐν βάριδι παπυρίνῃ τὰ ἕλη διεκπλέουσαν ·
ὅθεν οὐκ ἀδικεῖσθαι τοὺς ἐν παπυρίνοις σκάφεσι πλέοντας ὑπὸ τῶν κροκοδείλων , ἢ φοβουμένων ἢ σεβομένων νὴ διὰ τὴν θεόν 0 .
ἐκ τούτου δὲ καὶ πολλοὺς τάφους Ὀσίριδος ἐν Αἰγύπτῳ λέγεσθαι διὰ τὸ προστυγχάνουσαν ἑκάστῳ μέρει ταφὰς ποιεῖν .
οἱ δ οὔ φασιν , ἀλλ εἴδωλα ποιουμένην διδόναι καθ ἑκάστην πόλιν ὡς τὸ σῶμα διδοῦσαν ὅπως παρὰ πλείοσιν ἔχῃ τιμάς , κ ἂν ὁ Τυφὼν ἐπικρατήσῃ τοῦ Ὥρου , τὸν ἀληθινὸν τάφον ζητῶν , πολλῶν λεγομένων καὶ δεικνυμένων ἀπαγορεύσῃ .
μόνον δὲ τῶν μερῶν τοῦ Ὀσίριδος τὴν Ἶσιν οὐχ εὑρεῖν τὸ αἰδοῖον 0 ·
εὐθὺς γὰρ εἰς τὸν ποταμὸν ῥιφῆναι καὶ γεύσασθαι τόν τε λεπιδωτὸν αὐτοῦ καὶ τὸν φάγρον καὶ τὸν ὀξύρυγχον , οὓς μάλιστα τῶν ἰχθύων ἀφοσιοῦσθαι 0 ·
τὴν δ Ἶσιν ἀντ ἐκείνου μίμημα ποιησαμένην καθιερῶσαι τὸν φαλλόν , ᾧ καὶ νῦν ἑορτάζειν τοὺς Αἰγυπτίους 0 .
ἔπειτα τῷ Ὥρῳ τὸν Ὄσιριν ἐξ ᾍδου παραγενόμενον διαπονεῖν ἐπὶ τὴν μάχην καὶ ἀσκεῖν , εἶτα διερωτῆσαι τί κάλλιστον ἡγεῖται 0 ·
τοῦ δὲ φήσαντος τῷ πατρὶ καὶ μητρὶ τιμωρεῖν κακῶς παθοῦσιν δεύτερον ἐρέσθαι τί χρησιμώτατον οἴεται ζῷον εἰς μάχην ἐξιοῦσι ·
τοῦ δ Ὥρου ἵππον εἰπόντος , ἐπιθαυμάσαι καὶ διαπορῆσαι , πῶς οὐ λέοντα μᾶλλον ἀλλ ἵππον εἶπεν 0 .
εἰπεῖν οὖν τὸν Ὧρον ὡς λέων μὲν ὠφέλιμον ἐπιδεομένῳ βοηθείας , ἵππος δὲ φεύγοντα διασπάσαι καὶ καταναλῶσαι τὸν πολέμιον 0 1 .
ἀκούσαντ οὖν ἡσθῆναι τὸν Ὄσιριν , ὡς ἱκανῶς παρασκευασαμένου τοῦ Ὥρου .
λέγεται δ ὅτι , πολλῶν μετατιθεμένων ἀεὶ πρὸς τὸν Ὧρον , καὶ ἡ παλλακὴ τοῦ Τυφῶνος ἀφίκετο Θούηρις .
ὄφις δέ τις ἐπιδιώκων αὐτὴν ὑπὸ τῶν περὶ τὸν Ὧρον κατεκόπη , καὶ νῦν διὰ τοῦτο σχοινίον τι προβάλλοντες εἰς μέσον κατακόπτουσι .
τὴν μὲν οὖν μάχην ἐπὶ πολλὰς ἡμέρας γενέσθαι καὶ κρατῆσαι τὸν Ὧρον ·
τὸν Τυφῶνα δὲ τὴν Ἶσιν δεδεμένον παραλαβοῦσαν οὐκ ἀνελεῖν , ἀλλὰ καὶ λῦσαι καὶ μεθεῖναι ·
τὸν δ Ὧρον οὐ μετρίως ἐνεγκεῖν , ἀλλ ἐπιβαλόντα τῇ μητρὶ τὰς χεῖρας ἀποσπάσαι τῆς κεφαλῆς τὸ βασίλειον 0 ·
ἑρμῆν δὲ περιθεῖναι βούκρανον αὐτῇ κράνος .
τοῦ δὲ Τυφῶνος δίκην τῷ Ὥρῳ νοθείας λαχόντος , βοηθήσαντος δὲ τοῦ Ἑρμοῦ , καὶ τὸν Ὧρον ὑπὸ τῶν θεῶν γνήσιον κριθῆναι , τὸν δὲ Τυφῶνα δυσὶν ἄλλαις μάχαις καταπολεμηθῆναι .
τὴν δ Ἶσιν ἐξ Ὀσίριδος μετὰ τὴν τελευτὴν συγγενομένου τεκεῖν ἠλιτόμηνον καὶ ἀσθενῆ τοῖς κάτωθεν γυίοις τὸν Ἁρποκράτην 0 .
ταῦτα σχεδόν ἐστι τοῦ μύθου τὰ κεφάλαια τῶν δυσφημοτάτων ἐξαιρεθέντων , οἷόν ἐστι τὸ περὶ τὸν Ὥρου διαμελισμὸν καὶ τὸν Ἴσιδος ἀποκεφαλισμόν .
ὅτι μὲν οὖν , εἰ ταῦτα περὶ τῆς μακαρίας καὶ ἀφθάρτου φύσεως , καθ ἣν μάλιστα νοεῖται τὸ θεῖον , ὡς ἀληθῶς πραχθέντα καὶ συμπεσόντα δοξάζουσι καὶ λέγουσιν , ἀποπτύσαι δεῖ καὶ καθήρασθαι στόμα κατ Αἰσχύλον , οὐδὲν δεῖ λέγειν πρὸς σέ 0 .
καὶ γὰρ αὐτὴ δυσκολαίνεις τοῖς οὕτω παρανόμους καὶ βαρβάρους δόξας περὶ θεῶν ἔχουσιν .
ὅτι δ οὐκ ἔοικε ταῦτα κομιδῇ μυθεύμασιν ἀραιοῖς καὶ διακένοις πλάσμασιν , οἷα ποιηταὶ καὶ λογογράφοι καθάπερ οἱ ἀράχναι γεννῶντες ἀφ ἑαυτῶν ἀπ ἀρχῆς ἀνυποθέτου ὑφαίνουσι καὶ ἀποτείνουσιν , ἀλλ ἔχει τινὰς ἱστορίας καὶ παθῶν διηγήσεις , οἶσθ αὐτή , καὶ καθάπερ οἱ μαθηματικοὶ τὴν ἶριν ἔμφασιν εἶναι τοῦ ἡλίου λέγουσι ποικιλλομένην τῇ πρὸς τὸ νέφος ἀναχωρήσει τῆς ὄψεως , οὕτως μῦθος ἐνταῦθα λόγου τινὸς ἔμφασίς ἐστιν ἀνακλῶντος ἐπ ἄλλα τὴν διάνοιαν , ὡς ὑποδηλοῦσιν αἵ τε θυσίαι τὸ πένθιμον ἔχουσαι καὶ σκυθρωπὸν ἐμφαινόμενον , αἵ τε τῶν ναῶν διαθέσεις πῆ μὲν ἀνειμένων εἰς πτερὰ καὶ δρόμους ὑπαιθρίους καὶ καθαρούς , πῆ δὲ κρυπτὰ καὶ σκότια κατὰ γῆς ἐχόντων στολιστήρια Θηβαίοις ἐοικότα καὶ σηκοῖς 0 1 2 ·
οὐχ ἥκιστα δ ἡ τῶν Ὀσιρείων δόξα , πολλαχοῦ κεῖσθαι λεγομένου τοῦ σώματος 0 ·
τὴν τε γὰρ Διοχίτην ὀνομάζεσθαι πολίχνην λέγουσιν , ὡς μόνην τὸν ἀληθινὸν ἔχουσαν , ἔν τ Ἀβύδῳ τοὺς εὐδαίμονας τῶν Αἰγυπτίων καὶ δυνατοὺς μάλιστα θάπτεσθαι , φιλοτιμουμένους ὁμοτάφους εἶναι τοῦ σώματος Ὀσίριδος , ἐν δὲ Μέμφει τρέφεσθαι τὸν Ἆπιν , εἴδωλον ὄντα τῆς ἐκείνου ψυχῆς , ὅπου καὶ τὸ σῶμα κεῖσθαι 0 ·
καὶ τὴν μὲν πόλιν οἱ μὲν ὅρμον ἀγαθῶν ἑρμηνεύουσιν , οἱ δ ἰδίως τάφον Ὀσίριδος 0 1 .
τὴν δὲ πρὸς Φίλαις  νιστιτάνην ἄλλως μὲν ἄβατον ἅπασι καὶ ἀπροσπέλαστον εἶναι καὶ μη δ ὄρνιθας ἐπ αὐτὴν καταίρειν μη δ ἰχθῦς προσπελάζειν , ἑνὶ δὲ καιρῷ τοὺς ἱερεῖς διαβαίνοντας ἐναγίζειν καὶ καταστέφειν τὸ σῆμα μηθίδης φυτῷ περισκιαζόμενον , ὑπεραίροντι πάσης ἐλαίας μέγεθος 0 .
Εὔδοξος δέ , πολλῶν τάφων ἐν Αἰγύπτῳ λεγομένων , ἐν Βουσίριδι τὸ σῶμα κεῖσθαι 0 ·
καὶ γὰρ πατρίδα ταύτην γεγονέναι τοῦ Ὀσίριδος οὐκέτι μέντοι λόγου δεῖσθαι τὴν Ταφόσιριν 0 ·
αὐτὸ γὰρ φράζειν τ οὔνομα ταφὴν Ὀσίριδος 0 .
αἰνῶ δὲ τομὴν ξύλου καὶ σχίσιν λίνου καὶ χοὰς χεομένας διὰ τὸ πολλὰ τῶν μυστικῶν ἀναμεμῖχθαι τούτοις 0 .
οὐ μόνον δὲ τούτων οἱ ἱερεῖς λέγουσιν , ἀλλὰ καὶ τῶν ἄλλων θεῶν , ὅσοι μὴ ἀγέννητοι μη δ ἄφθαρτοι , τὰ μὲν σώματα παρ αὐτοῖς κεῖσθαι καμόντα καὶ θεραπεύεσθαι , τὰς δὲ ψυχὰς ἐν οὐρανῷ λάμπειν ἄστρα , καὶ καλεῖσθαι κύνα μὲν τὴν Ἴσιδος ὑφ Ἑλλήνων , ὑπ Αἰγυπτίων δὲ Σῶθιν Ὠρίωνα δὲ τὴν Ὥρου , τὴν δὲ Τυφῶνος ἄρκτον , εἰς δὲ τὰς ταφὰς τῶν τιμωμένων ζῴων τοὺς μὲν ἄλλους συντεταγμένα τελεῖν , μόνους δὲ μὴ διδόναι τοὺς Θηβαΐδα κατοικοῦντας , ὡς θνητὸν θεὸν οὐδένα νομίζοντας , ἀλλ ὃν καλοῦσιν αὐτοὶ Κνήφ , ἀγέννητον ὄντα καὶ ἀθάνατον 0 1 2 .
πολλῶν δὲ τοιούτων λεγομένων καὶ δεικνυμένων , οἱ μὲν οἰόμενοι βασιλέων ταῦτα καὶ τυράννων , δι ἀρετὴν ὑπερφέρουσαν ἢ δύναμιν ἀξίωμα τῇ δόξῃ θεότητος ἐπιγραψαμένων εἶτα χρησαμένων τύχαις , ἔργα καὶ πάθη δεινὰ καὶ μεγάλα διαμνημονεύεσθαι , ῥᾴστῃ μὲν ἀποδράσει τοῦ λόγου χρῶνται καὶ τὸ δύσφημον οὐ φαύλως ἀπὸ τῶν θεῶν ἐπ ἀνθρώπους μεταφέρουσι , καὶ ταύτας ἔχουσιν ἀπὸ τῶν ἱστορουμένων βοηθείας .
ἱστοροῦσι γὰρ Αἰγύπτιοι τὸν μὲν Ἑρμῆν τῷ σώματι γενέσθαι γαλιάγκωνα , τὸν δὲ Τυφῶνα τῇ χρόᾳ πυρρόν , λευκὸν δὲ τὸν Ὧρον καὶ μελάγχρουν τὸν Ὄσιριν , ὡς τῇ φύσει γεγονότας ἀνθρώπους 0 1 2 .
ἔτι δὲ καὶ στρατηγὸν ὀνομάζουσιν Ὄσιριν , καὶ κυβερνήτην Κάνωβον , οὗ φασιν ἐπώνυμον γεγονέναι τὸν ἀστέρα 0 ·
καὶ τὸ πλοῖον , ὃ καλοῦσιν Ἕλληνες Ἀργώ , τῆς Ὀσίριδος νεὼς εἴδωλον ἐπὶ τιμῇ κατηστερισμένον , οὐ μακρὰν φέρεσθαι τοῦ Ὠρίωνος καὶ τοῦ Κυνός , ὧν τὸ μὲν Ὥρου τὸ δ Ἴσιδος ἱερὸν Αἰγύπτιοι νομίζουσιν 0 .
ὀκνῶ δέ , μὴ τοῦτ ᾖ τὰ ἀκίνητα κινεῖν καὶ πολεμεῖν οὐ τῷ πολλῷ χρόνῳ  κατὰ Σιμωνίδην  μόνον , πολλοῖς δ ἀνθρώπων ἔθνεσι καὶ γένεσι κατόχοις ὑπὸ τῆς πρὸς τοὺς θεοὺς τούτους ὁσιότητος , οὐδὲν ἀπολιπόντας ἐξ οὐρανοῦ μεταφέρειν ἐπὶ γῆν ὀνόματα τηλικαῦτα , καὶ τιμὴν καὶ πίστιν ὀλίγου δεῖν ἅπασιν ἐκ πρώτης γενέσεως ἐνδεδυκυῖαν ἐξιστάναι καὶ ἀναλύειν , μεγάλας μὲν τῷ ἀθέῳ λεῲ κλισιάδας ἀνοίγοντας καὶ ἐξανθρωπίζοντας τὰ θεῖα , λαμπρὰν δὲ τοῖς Εὐημέρου τοῦ Μεσσηνίου φενακισμοῖς παρρησίαν διδόντας , ὃς αὐτὸς ἀντίγραφα συνθεὶς ἀπίστου καὶ ἀνυπάρκτου μυθολογίας πᾶσαν ἀθεότητα κατασκεδάννυσι τῆς οἰκουμένης , τοὺς νομιζομένους θεοὺς πάντας ὁμαλῶς διαγράφων εἰς ὀνόματα στρατηγῶν καὶ ναυάρχων καὶ βασιλέων ὡς δὴ πάλαι γεγονότων , ἐν δὲ Πάγχοντι γράμμασι χρυσοῖς ἀναγεγραμμένων , οἷς οὔ τε βάρβαρος οὐδεὶς οὔ θ Ἕλλην , ἀλλὰ μόνος Εὐήμερος , ὡς ἔοικε , πλεύσας εἰς τοὺς μηδαμόθι γῆς γεγονότας μη δ ὄντας Παγχώους καὶ Τριφύλλους ἐντετυχήκει .
καίτοι μεγάλαι μὲν ὑμνοῦνται πράξεις ἐν Ἀσσυρίοις Σεμιράμιος , μεγάλαι δ αἱ Σεσώστριος ἐν Αἰγύπτῳ 0 ·
φρύγες δὲ μέχρι νῦν τὰ λαμπρὰ καὶ θαυμαστὰ τῶν ἔργων Μανικὰ καλοῦσι διὰ τὸ Μάνην τινὰ τῶν πάλαι βασιλέων ἀγαθὸν ἄνδρα καὶ δυνατὸν γενέσθαι παρ αὐτοῖς , ὃν ἔνιοι Μάσδην καλοῦσι ·
κῦρος δὲ Πέρσας Μακεδόνας δ Ἀλέξανδρος ὀλίγου δεῖν ἐπὶ πέρας τῆς γῆς κρατοῦντας προήγαγον ·
ἀλλ ὄνομα καὶ μνήμην βασιλέων ἀγαθῶν ἔχουσιν .
εἰ δέ τινες ἐξαρθέντες ὑπὸ μεγαλαυχίας ὥς φησιν ὁ Πλάτων ἅμα νεότητι καὶ ἀνοίᾳ φλεγόμενοι τὴν ψυχὴν μεθ ὕβρεως ἐδέξαντο θεῶν ἐπωνυμίας καὶ ναῶν ἱδρύσεις , βραχὺν ἤνθησεν ἡ δόξα χρόνον , εἶτα κενότητα καὶ ἀλαζονείαν μετ ἀσεβείας καὶ παρανομίας προσοφλόντες .
ὠκύμοροι καπνοῖο δίκην ἀρθέντες ἀπέπταν , καὶ νῦν ὥσπερ ἀγώγιμοι δραπέται τῶν ἱερῶν καὶ τῶν βωμῶν ἀποσπασθέντες οὐδὲν ἀλλ ἢ τὰ μνήματα καὶ τοὺς τάφους ἔχουσιν 0 .
ὅθεν Ἀντίγονος ὁ γέρων , Ἑρμοδότου τινὸς ἐν ποιήμασιν αὐτὸν Ἡλίου παῖδα καὶ θεὸν ἀναγορεύοντος , οὐ τοιαῦτά μοι εἶπεν ὁ λασανοφόρος σύνοιδεν εὖ δὲ καὶ Λύσιππος ὁ πλάστης Ἀπελλῆν ἐμέμψατο τὸν ζωγράφον , ὅτι τὴν Ἀλεξάνδρου γράφων εἰκόνα κεραυνὸν ἐνεχείρισεν αὐτὸς δὲ λόγχην , ἧς τὴν δόξαν οὐ δὲ εἷς ἀφαιρήσεται χρόνος ἀληθινὴν καὶ ἰδίαν οὖσαν .
βέλτιον οὖν οἱ τὰ περὶ τὸν Τυφῶνα καὶ Ὄσιριν καὶ Ἶσιν ἱστορούμενα μή τε θεῶν παθήματα μή τ ἀνθρώπων , ἀλλὰ δαιμόνων μεγάλων εἶναι νομίζοντες , οὓς καὶ Πλάτων καὶ Πυθαγόρας καὶ Ξενοκράτης καὶ Χρύσιππος , ἑπόμενοι τοῖς πάλαι θεολόγοις , ἐρρωμενεστέρους μὲν ἀνθρώπων γεγονέναι λέγουσι καὶ πολὺ τῇ δυνάμει τὴν φύσιν ὑπερφέροντας ἡμῶν , τὸ δὲ θεῖον οὐκ ἀμιγὲς οὐ δ ἄκρατον ἔχοντας , ἀλλὰ καὶ ψυχῆς φύσει καὶ σώματος αἰσθήσει συνειληχός , ἡδονὴν δεχόμενον καὶ πόνον , καὶ ὅσα ταύταις ἐγγενόμενα ταῖς μεταβολαῖς πάθη τοὺς μὲν μᾶλλον τοὺς δ ἧττον ἐπιταράττει 0 .
γίγνονται γὰρ ὡς ἐν ἀνθρώποις , καὶ δαίμοσιν , ἀρετῆς διαφοραὶ καὶ κακίας 0 .
τὰ γὰρ Γιγαντικὰ καὶ Τιτανικὰ παρ Ἕλλησιν ᾀδόμενα καὶ Κρόνου τινὲς ἄθεσμοι πράξεις καὶ Πύθωνος ἀντιτάξεις πρὸς Ἀπόλλωνα , φυγαί τε Διονύσου καὶ πλάναι , Δήμητρος οὐδὲν ἀπολείπουσι τῶν Ὀσιριακῶν καὶ Τυφωνικῶν , ἄλλων θ ὧν πᾶσιν ἔξεστιν ἀνέδην μυθολογουμένων ἀκούειν ·
ὅσα τε μυστικοῖς ἱεροῖς περικαλυπτόμενα καὶ τελεταῖς ἄρρητα διασῴζεται καὶ ἀθέατα πρὸς τοὺς πολλούς , ὅμοιον ἔχει λόγον 0 .
ἀκούομεν δὲ καὶ Ὁμήρου τοὺς μὲν ἀγαθοὺς διαφόρως θεοειδέας ἑκάστοτε καλοῦντος καὶ ἀντιθέους καί θεῶν ἄπο μήδε ἔχοντας ·
τῷ δ ἀπὸ τῶν δαιμόνων προσρήματι χρωμένου κοινῶς ἐπί τε χρηστῶν καὶ φαύλων , δαιμόνιε σχεδὸν ἐλθέ ·
τίη δειδίσσεαι οὕτως Ἀργείους ;
καὶ πάλιν ἀλλ ὅτε δὴ τὸ τέταρτον ἐπέσσυτο δαίμονι ἶσος ·
καὶ δαιμονίη , τί νύ σε Πρίαμος Πριάμοιό τε παῖδες τόσσα κακὰ ῥέζουσιν , ὅ , τ ἀσπερχὲς μενεαίνεις Ἰλίου ἐξαλαπάξαι ἐυκτίμενον πτολίεθρον ;
ὡς τῶν δαιμόνων μικτὴν καὶ ἀνώμαλον φύσιν ἐχόντων καὶ προαίρεσιν 0 .
ὅθεν ὁ μὲν Πλάτων Ὀλυμπίοις θεοῖς τὰ δεξιὰ καὶ περιττὰ τὰ δ ἀντίφωνα τούτων δαίμοσιν ἀποδίδωσιν .
ὁ δὲ Ξενοκράτης καὶ τῶν ἡμερῶν τὰς ἀποφράδας καὶ τῶν ἑορτῶν , ὅσαι πληγάς τινας ἢ κοπετοὺς ἢ νηστείας ἢ δυσφημίας ἢ αἰσχρολογίαν ἔχουσιν , οὔ τε θεῶν τιμαῖς οὔ τε δαιμόνων οἴεται προσήκειν χρηστῶν , ἀλλ εἶναι φύσεις ἐν τῷ περιέχοντι μεγάλας μὲν καὶ ἰσχυράς , δυστρόπους δὲ καὶ σκυθρωπάς , αἳ χαίρουσι τοῖς τοιούτοις , καὶ τυγχάνουσαι πρὸς οὐθὲν ἄλλο χεῖρον τρέπονται ·
τοὺς δὲ χρηστοὺς πάλιν καὶ ἀγαθοὺς ὅ θ Ἡσίοδος ἁγνοὺς δαίμονας καὶ φύλακας ἀνθρώπων προσαγορεύει , πλουτοδότας καὶ τοῦτο γέρας βασιλήιον ἔχοντας .
ὅ τε Πλάτων ἑρμηνευτικὸν τὸ τοιοῦτον ὀνομάζει γένος καὶ διακονικὸν ἐν μέσῳ θεῶν καὶ ἀνθρώπων , εὐχὰς μὲν ἐκεῖ καὶ δεήσεις ἀνθρώπων ἀναπέμποντας , ἐκεῖθεν δὲ μαντεῖα δεῦρο καὶ δόσεις ἀγαθῶν φέροντας , Ἐμπεδοκλῆς δὲ καὶ δίκας φησὶ διδόναι τοὺς δαίμονας ὧν ἂν ἐξαμάρτωσι καὶ πλημμελήσωσιν , αἰθέριον μὲν γάρ σφε μένος πόντονδε διώκει , πόντος δ ἐς χθονὸς οὖδας ἀπέπτυσε , γαῖα δ ἐς αὐγὰς ἠελίου ἀκάμαντος , ὁ δ αἰθέρος ἔμβαλε δίναις 0 ·
ἄλλος δ ἐξ ἄλλου δέχεται , στυγέουσι δὲ πάντες ·
ἄχρι οὗ κολασθέντες οὕτω καὶ καθαρθέντες αὖθις τὴν κατὰ φύσιν χώραν καὶ τάξιν ἀπολάβωσι .
τούτων δὲ καὶ τῶν τοιούτων ἀδελφὰ λέγεσθαί φασι περὶ Τυφῶνος , ὡς δεινὰ μὲν ὑπὸ φθόνου καὶ δυσμενείας εἰργάσατο , καὶ πάντα πράγματα ταράξας ἐνέπλησε κακῶν γῆν ὁμοῦ τι πᾶσαν καὶ θάλασσαν , εἶτα δίκην ἔδωκεν .
ἡ δὲ τιμωρὸς Ὀσίριδος ἀδελφὴ καὶ γυνὴ τὴν Τυφῶνος σβέσασα καὶ καταπαύσασα μανίαν καὶ λύσσαν οὐ περιεῖδε τοὺς ἄθλους καὶ τοὺς ἀγῶνας , οὓς ἀνέτλη , καὶ πλάνας αὑτῆς καὶ πολλὰ μὲν ἔργα σοφίας πολλὰ δ ἀνδρείας , ἀμνηστίαν ὑπολαβοῦσαν καὶ σιωπήν , ἀλλὰ ταῖς ἁγιωτάταις ἀναμίξασα τελεταῖς εἰκόνας καὶ ὑπονοίας καὶ μιμήματα τῶν τότε παθημάτων , εὐσεβείας ὁμοῦ δίδαγμα καὶ παραμύθιον ἀνδράσι καὶ γυναιξὶν ὑπὸ συμφορῶν ἐχομένοις ὁμοίων καθωσίωσεν .
αὐτὴ δὲ καὶ Ὄσιρις ἐκ δαιμόνων ἀγαθῶν δι ἀρετὴν εἰς θεοὺς μεταβαλόντες , ὡς ὕστερον Ἡρακλῆς καὶ Διόνυσος , ἅμα καὶ θεῶν καὶ δαιμόνων οὐκ ἀπὸ τρόπου μεμιγμένας τιμὰς ἔχουσι , πανταχοῦ μέν , ἐν δὲ τοῖς ὑπὲρ γῆν καὶ ὑπὸ γῆν δυνάμενοι μέγιστον , οὐ γὰρ ἄλλον εἶναι Σάραπιν ἢ τὸν Πλούτωνά φασι , καὶ Ἶσιν τὴν Περσέφασσαν , ὡς Ἀρχέμαχος εἴρηκεν ὁ Εὐβοεύς , καὶ ὁ Ποντικὸς Ἡρακλείδης τὸ χρηστήριον ἐν Κανώβῳ Πλούτωνος ἡγούμενος εἶναι 0 1 2 .
πτολεμαῖος δ ὁ Σωτὴρ ὄναρ εἶδε τὸν ἐν Σινώπῃ τοῦ Πλούτωνος κολοσσόν , οὐκ ἐπιστάμενος οὐ δ ἑωρακὼς πρότερον οἷος τὴν μορφὴν ἦν , κελεύοντα κομίσαι τὴν ταχίστην αὐτὸν εἰς Ἀλεξάνδρειαν .
ἀγνοοῦντι δ αὐτῷ καὶ ἀποροῦντι , ποῦ καθίδρυται , καὶ διηγουμένῳ τοῖς φίλοις τὴν ὄψιν , εὑρέθη πολυπλανὴς ἄνθρωπος ὄνομα Σωσίβιος , ἐν Σινώπῃ φάμενος ἑωρακέναι τοιοῦτον κολοσσόν , οἷον ὁ βασιλεὺς ἰδεῖν ἔδοξεν .
ἔπεμψεν οὖν Σωτέλη καὶ Διονύσιον , οἳ χρόνῳ πολλῷ καὶ μόλις , οὐκ ἄνευ μέντοι θείας προνοίας , ἤγαγον ἐκκλέψαντες .
ἐπεὶ δὲ κομισθεὶς ὤφθη , συμβαλόντες οἱ περὶ Τιμόθεον τὸν ἐξηγητὴν καὶ Μανέθωνα τὸν Σεβεννύτην Πλούτωνος ὂν ἄγαλμα , τῷ Κερβέρῳ τεκμαιρόμενοι καὶ τῷ δράκοντι , πείθουσι τὸν Πτολεμαῖον , ὡς ἑτέρου θεῶν οὐδενὸς ἀλλὰ Σαράπιδός ἐστιν .
οὐ γὰρ ἐκεῖθεν οὕτως ὀνομαζόμενος ἧκεν , ἀλλ εἰς Ἀλεξάνδρειαν κομισθεὶς τὸ παρ Αἰγυπτίοις ὄνομα τοῦ Πλούτωνος ἐκτήσατο τὸν Σάραπιν .
καὶ μέντοι Ἡρακλείτου τοῦ φυσικοῦ λέγοντος ᾍδης καὶ Διόνυσος ωὑτὸς ὅτεῳ μαίνονται καὶ ληναΐζουσιν , εἰς ταύτην ὑπάγουσι τὴν δόξαν .
οἱ γὰρ ἀξιοῦντες ᾍδην λέγεσθαι τὸ σῶμα τῆς ψυχῆς οἷον παραφρονούσης καὶ μεθυούσης ἐν αὐτῷ , γλίσχρως ἀλληγοροῦσι .
βέλτιον δὲ τὸν Ὄσιριν εἰς τ αὐτὸ συνάγειν τῷ Διονύσῳ , τῷ τ Ὀσίριδι τὸν Σάραπιν , ὅτε τὴν φύσιν μετέβαλε , ταύτης τυχόντι τῆς προσηγορίας 0 1 .
διὸ πᾶσι κοινὸς ὁ Σάραπίς ἐστι , ὡς δὴ τὸν Ὄσιριν οἱ τῶν ἱερῶν μεταλαβόντες ἴσασιν .
οὐ γὰρ ἄξιον προσέχειν τοῖς Φρυγίοις γράμμασιν , ἐν οἷς λέγεται Χάροπος μὲν τοῦ Ἡρακλέους γενέσθαι θυγάτηρ Ἶσις , Αἰακοῦ δὲ τοῦ Ἡρακλέους ὁ Τυφών οὐ δὲ Φυλάρχου μὴ καταφρονεῖν γράφοντος , ὅτι πρῶτος εἰς Αἴγυπτον ἐξ Ἰνδῶν Διόνυσος ἤγαγε δύο βοῦς , ὧν ἦν τῷ μὲν Ἆπις ὄνομα τῷ δ Ὄσιρις 0 1 2 ·
σάραπις δ ὄνομα τοῦ τὸ πᾶν κοσμοῦντός ἐστι παρὰ τὸ σαίρειν , ὃ καλλύνειν τινὲς καὶ κοσμεῖν λέγουσιν .
ἄτοπα γὰρ ταῦτα τοῦ Φυλάρχου , πολλῷ δ ἀτοπώτερα τὰ τῶν λεγόντων οὐκ εἶναι θεὸν τὸν Σάραπιν , ἀλλὰ τὴν Ἄπιδος σορὸν οὕτως ὀνομάζεσθαι , καὶ χαλκᾶς τινας ἐν Μέμφει πύλας λήθης καὶ κωκυτοῦ προσαγορευομένας , ὅταν θάπτωσι τὸν Ἆπιν , ἀνοίγεσθαι βαρὺ καὶ σκληρὸν ψοφούσας 0 .
διὸ παντὸς ἠχοῦντος ἡμᾶς χαλκώματος ἐπιλαμβάνεσθαι 0 .
μετριώτεροι δ οἱ παρὰ τὸ σεύεσθαι καὶ τὸ σοῦσθαι τὴν τοῦ παντὸς ἅμα κίνησιν εἰρῆσθαι φάσκοντες 0 .
οἱ δὲ πλεῖστοι τῶν ἱερέων εἰς τ αὐτό φασι τὸν Ὄσιριν συμπεπλέχθαι καὶ τὸν Ἆπιν , ἐξηγούμενοι καὶ διδάσκοντες ἡμᾶς , ὡς ἔμμορφον εἰκόνα χρὴ νομίζειν τῆς Ὀσίριδος ψυχῆς τὸν Ἆπιν .
ἐγὼ δ , εἰ μὲν Αἰγύπτιόν ἐστι τ οὔνομα τοῦ Σαράπιδος , εὐφροσύνην αὐτὸ δηλοῦν οἴομαι καὶ χαρμοσύνην , τεκμαιρόμενος ὅτι τὴν ἑορτὴν Αἰγύπτιοι τὰ χαρμόσυνα σαίρει καλοῦσιν .
καὶ γὰρ Πλάτων τὸν ᾍδην ὡς ἁδούσιον τοῖς παρ αὐτῷ γενομένοις καὶ προσηνῆ θεὸν ὠνομάσθαι φησί ·
καὶ παρ Αἰγυπτίοις ἄλλα τε πολλὰ τῶν ὀνομάτων λόγοι εἰσὶ καὶ τὸν ὑποχθόνιον τόπον , εἰς ὃν οἴονται τὰς ψυχὰς ἀπέρχεσθαι μετὰ τὴν τελευτήν , Ἀμένθην καλοῦσι σημαίνοντος τοῦ ὀνόματος τὸν λαμβάνοντα καὶ διδόντα .
εἰ δὲ καὶ τοῦτο τῶν ἐκ τῆς Ἑλλάδος ἀπελθόντων πάλαι καὶ μετακομισθέντων ὀνομάτων ἕν ἐστιν , ὕστερον ἐπισκεψόμεθα ·
νῦν δὲ τὰ λοιπὰ τῆς ἐν χερσὶ δόξης προσδιέλθωμεν .
ὁ μὲν γὰρ Ὄσιρις καὶ ἡ Ἶσις ἐκ δαιμόνων ἀγαθῶν εἰς θεοὺς μετήλλαξαν ·
τὴν δὲ τοῦ Τυφῶνος ἠμαυρωμένην καὶ συντετριμμένην δύναμιν , ἔτι δὲ καὶ ψυχορραγοῦσαν καὶ σφαδᾴζουσαν , ἔστιν αἷς παρηγοροῦσι θυσίαις καὶ πραΰνουσιν ·
ἔστι δ ὅτε πάλιν ἐκταπεινοῦσι καὶ καθυβρίζουσιν ἔν τισιν ἑορταῖς , τῶν μὲν ἀνθρώπων τοὺς πυρροὺς καὶ προπηλακίζοντες , ὄνον δὲ κατακρημνίζοντες , ὡς Κοπτῖται , διὰ τὸ πυρρὸν γεγονέναι τὸν Τυφῶνα καὶ ὀνώδη τὴν χρόαν ·
βουσιρῖται δὲ καὶ Λυκοπολῖται σάλπιγξιν οὐ χρῶνται τὸ παράπαν ὡς ὄνῳ φθεγγομέναις ἐμφερές 0 .
καὶ ὅλως τὸν ὄνον οὐ καθαρὸν ἀλλὰ δαιμονικὸν ἡγοῦνται ζῷον εἶναι διὰ τὴν πρὸς ἐκεῖνον ὁμοιότητα καὶ πόπανα ποιοῦντες ἐν θυσίαις τοῦ τε Παϋνὶ καὶ τοῦ Φαωφὶ μηνὸς ἐπιπλάττουσι παράσημον ὄνον δεδεμένον .
ἐν δὲ τῇ τοῦ Ἡλίου θυσίᾳ τοῖς σεβομένοις τὸν θεὸν παρεγγυῶσι μὴ φορεῖν ἐπὶ τῷ σώματι χρυσία μη δ ὄνῳ τροφὴν διδόναι .
φαίνονται δὲ καὶ οἱ Πυθαγορικοὶ τὸν Τυφῶνα δαιμονικὴν ἡγούμενοι δύναμιν .
λέγουσι γὰρ ἐν ἀρτίῳ μέτρῳ ἕκτῳ καὶ πεντηκοστῷ γεγονέναι Τυφῶνα ·
καὶ πάλιν τὴν μὲν τοῦ τριγώνου ᾍδου καὶ Διονύσου καὶ Ἄρεος εἶναι 0 ·
τὴν δὲ τοῦ τετραγώνου Ῥέας καὶ Ἀφροδίτης καὶ Δήμητρος καὶ Ἑστίας καὶ Ἥρας 0 ·
τὴν δὲ τοῦ δωδεκαγώνου Διός 0 ·
τὴν δ ἑκκαιπεντηκονταγωνίου Τυφῶνος , ὡς Εὔδοξος ἱστόρηκεν 0 .
Αἰγύπτιοι δὲ πυρρόχρουν γεγονέναι τὸν Τυφῶνα νομίζοντες καὶ τῶν βοῶν τοὺς πυρροὺς καθιερεύουσιν , οὕτως ἀκριβῆ ποιούμενοι τὴν παρατήρησιν , ὥστε , κ ἂν μίαν ἔχῃ τρίχα μέλαιναν ἢ λευκήν , ἄθυτον ἡγεῖσθαι .
θύσιμον γὰρ οὐ φίλον εἶναι θεοῖς , ἀλλὰ τ οὐναντίον , ὅσα ψυχὰς ἀνοσίων ἀνθρώπων καὶ ἀδίκων εἰς ἕτερα μεταμορφουμένων σώματα συνείληφε 0 .
διὸ τῇ μὲν κεφαλῇ τοῦ ἱερείου καταρασάμενοι καὶ ἀποκόψαντες εἰς τὸν ποταμὸν ἐρρίπτουν πάλαι , νῦν δὲ τοῖς ξένοις ἀποδίδονται .
τὸν δὲ μέλλοντα θύεσθαι βοῦν οἱ σφραγισταὶ λεγόμενοι τῶν ἱερέων κατεσημαίνοντο , τῆς σφραγῖδος , ὡς ἱστορεῖ Κάστωρ , γλυφὴν μὲν ἐχούσης ἄνθρωπον εἰς γόνυ καθεικότα ταῖς χερσὶν ὀπίσω περιηγμέναις , ἔχοντα κατὰ τῆς σφαγῆς ξίφος ἐγκείμενον ·
ἀπολαύειν δὲ καὶ τὸν ὄνον , ὥσπερ εἴρηται , τῆς ὁμοιότητος διὰ τὴν ἀμαθίαν καὶ τὴν ὕβριν οὐχ ἧττον ἢ διὰ τὴν χρόαν οἴονται 0 .
διὸ καὶ τῶν Περσικῶν βασιλέων ἐχθραίνοντες μάλιστα τὸν Ὦχον ὡς ἐναγῆ καὶ μιαρόν , ὄνον ἐπωνόμασαν .
κ ἀκεῖνος εἰπών ὁ μέντοι ὄνος οὗτος ὑμῶν κατευωχήσεται τὸν βοῦν , ἔθυσε τὸν Ἆπιν , ὡς Δείνων ἱστόρηκεν .
οἱ δὲ λέγοντες ἐκ τῆς μάχης ἐπ ὄνου τῷ Τυφῶνι τὴν φυγὴν ἑπτὰ ἡμέρας γενέσθαι , καὶ σωθέντα γεννῆσαι παῖδας Ἱεροσόλυμον καὶ Ἰουδαῖον , αὐτόθεν εἰσὶ κατάδηλοι τὰ Ἰουδαϊκὰ παρέλκοντες εἰς τὸν μῦθον .
ταῦτα μὲν οὖν τοιαύτας ὑπονοίας δίδωσιν ·
ἀπ ἄλλης δ ἀρχῆς τῶν φιλοσοφώτερόν τι λέγειν δοκούντων τοὺς ἁπλουστάτους σκεψώμεθα πρῶτον .
οὗτοι δ εἰσὶν οἱ λέγοντες , ὥσπερ Ἕλληνες Κρόνον ἀλληγοροῦσι τὸν χρόνον , Ἥραν δὲ τὸν ἀέρα , γένεσιν δὲ Ἡφαίστου τὴν εἰς πῦρ ἀέρος μεταβολήν , οὕτω παρ Αἰγυπτίοις Νεῖλον εἶναι τὸν Ὄσιριν Ἴσιδι συνόντα τῇ γῇ , Τυφῶνα δὲ τὴν θάλασσαν , εἰς ἣν ὁ Νεῖλος ἐμπίπτων ἀφανίζεται καὶ διασπᾶται , πλὴν ὅσον γῆ μέρος ἀναλαμβάνουσα καὶ δεχομένη γίγνεται γόνιμος ὑπ αὐτοῦ 0 1 2 .
καὶ θρῆνός ἐστιν ἱερὸς ἐπὶ τοῦ Κρόνου γενόμενος , θρηνεῖ δὲ τὸν ἐν τοῖς ἀριστεροῖς γιγνόμενον μέρεσιν , ἐν δὲ τοῖς δεξιοῖς φθειρόμενον ·
Αἰγύπτιοι γὰρ οἴονται τὰ μὲν ἑῷα τοῦ κόσμου πρόσωπον εἶναι , τὰ δὲ πρὸς βορρᾶν δεξιά , τὰ δὲ πρὸς νότον ἀριστερά 0 1 .
φερόμενος οὖν ἐκ τῶν νοτίων ὁ Νεῖλος , ἐν δὲ τοῖς βορείοις ὑπὸ τῆς θαλάσσης καταναλισκόμενος εἰκότως λέγεται τὴν μὲν γένεσιν ἐν τοῖς ἀριστεροῖς ἔχειν , τὴν δὲ φθορὰν ἐν τοῖς δεξιοῖς 0 .
διὸ τήν τε θάλασσαν οἱ ἱερεῖς ἀφοσιοῦνται καὶ τὸν ἅλα Τυφῶνος ἀφρὸν καλοῦσι ·
καὶ τῶν ἀπαγορευομένων ἕν ἐστιν αὐτοῖς ἐπὶ τραπέζης ἅλα μὴ προτίθεσθαι .
καὶ κυβερνήτας οὐ προσαγορεύουσιν , ὅτι χρῶνται θαλάττῃ καὶ τὸν βίον ἀπὸ τῆς θαλάττης ἔχουσιν .
οὐχ ἥκιστα δὲ καὶ τὸν ἰχθὺν ἀπὸ ταύτης προβάλλονται τῆς αἰτίας , καὶ τὸ μισεῖν ἰχθύι γράφουσιν .
ἐν Σάι γοῦν ἐν τῷ προπύλῳ τοῦ ἱεροῦ τῆς Ἀθηνᾶς ἦν γεγλυμμένον βρέφος , γέρων , καὶ μετὰ τοῦτον ἱέραξ , ἐφεξῆς δ ἰχθύς , ἐπὶ πᾶσι δ ἵππος ποτάμιος 0 1 .
ἐδήλου δὲ συμβολικῶς ὦ γιγνόμενοι καὶ ἀπογιγνόμενοι , θεὸς ἀναίδειαν μισεῖ ·
τὸ μὲν γὰρ βρέφος γενέσεως σύμβολον , φθορᾶς δ ὁ γέρων ἱέρακι δὲ τὸν θεὸν φράζουσιν , ἰχθύι δὲ μῖσος , ὥσπερ εἴρηται , διὰ τὴν θάλατταν 0 1 ·
ἵππῳ ποταμίῳ δ ἀναίδειαν 0 ·
λέγεται γὰρ ἀποκτείνας τὸν πατέρα τῇ μητρὶ βίᾳ μίγνυσθαι .
δόξει δὲ καὶ τὸ ὑπὸ τῶν Πυθαγορικῶν λεγόμενον , ὡς ἡ θάλαττα Κρόνου δάκρυόν ἐστιν , αἰνίττεσθαι τὸ μὴ καθαρὸν μη δὲ σύμφυλον αὐτῆς .
ταῦτα μὲν οὖν ἔξωθεν εἰρήσθω κοινὴν ἔχοντα τὴν ἱστορίαν .
οἱ δὲ σοφώτεροι τῶν ἱερέων οὐ μόνον τὸν Νεῖλον Ὄσιριν καλοῦσιν οὐ δὲ Τυφῶνα τὴν θάλασσαν , ἀλλ Ὄσιριν μὲν ἁπλῶς ἅπασαν τὴν ὑγροποιὸν ἀρχὴν καὶ δύναμιν , αἰτίαν γενέσεως καὶ σπέρματος οὐσίαν νομίζοντες 0 1 ·
τυφῶνα δὲ πᾶν τὸ αὐχμηρὸν καὶ πυρῶδες καὶ ξηραντικὸν ὅλως καὶ πολέμιον τῇ ὑγρότητι 0 .
διὸ καὶ πυρρόχρουν γεγονέναι τῷ σώματι καὶ πάρωχρον νομίζοντες οὐ πάνυ προθύμως ἐντυγχάνουσιν οὐ δ ἡδέως ὁμιλοῦσι τοῖς τοιούτοις τὴν ὄψιν ἀνθρώποις .
τὸν δ Ὄσιριν αὖ πάλιν μελάγχρουν γεγονέναι μυθολογοῦσιν , ὅτι πᾶν ὕδωρ καὶ γῆν καὶ ἱμάτια καὶ νέφη μελαίνει μιγνύμενον , καὶ τῶν νέων ὑγρότης ἐνοῦσα παρέχει τὰς τρίχας μελαίνας ·
ἡ δὲ πολίωσις οἷον ὠχρίασις ὑπὸ ξηρότητος ἐπιγίγνεται τοῖς παρακμάζουσι .
καὶ τὸ μὲν ἔαρ θαλερὸν καὶ γόνιμον καὶ προσηνές 0 ·
τὸ δὲ φθινόπωρον ὑγρότητος ἐνδείᾳ καὶ φυτοῖς πολέμιον καὶ ζῴοις νοσῶδες 0 1 .
ὁ δ ἐν Ἡλίου πόλει τρεφόμενος βοῦς , ὃν Μνεῦιν καλοῦσιν  Ὀσίριδος δ ἱερόν , ἔνιοι δὲ καὶ τοῦ Ἄπιδος πατέρα νομίζουσι  , μέλας ἐστὶ καὶ δευτέρας ἔχει τιμὰς μετὰ τὸν Ἆπιν , ἔτι τὴν Αἴγυπτον ἐν τοῖς μάλιστα μελάγγειον οὖσαν , ὥσπερ τὸ μέλαν τοῦ ὀφθαλμοῦ , Χημίαν καλοῦσι καὶ καρδίᾳ παρεικάζουσι 0 ·
θερμὴ γάρ ἐστι καὶ ὑγρὰ καὶ τοῖς νοτίοις μέρεσι τῆς οἰκουμένης , ὥσπερ ἡ καρδία τοῖς εὐωνύμοις τοῦ ἀνθρώπου , μάλιστα ἐγκέκλεισται καὶ προσκεχώρηκεν .
ἥλιον δὲ καὶ σελήνην οὐχ ἅρμασιν ἀλλὰ πλοίοις ὀχήμασι χρωμένους περιπλεῖν φασιν , αἰνιττόμενοι τὴν ἀφ ὑγροῦ τροφὴν αὐτῶν καὶ γένεσιν .
οἴονται δὲ καὶ Ὅμηρον ὥσπερ Θαλῆν μαθόντα παρ Αἰγυπτίων ὕδωρ ἀρχὴν ἁπάντων καὶ γένεσιν τίθεσθαι , τὸν γὰρ Ὠκεανὸν Ὄσιριν εἶναι , τὴν δὲ Τηθὺν Ἶσιν , ὡς τιθηνουμένην πάντα καὶ συνεκτρέφουσαν 0 1 2 .
καὶ γὰρ Ἕλληνες τὴν τοῦ σπέρματος πρόεσιν ἀπουσίαν καλοῦσι καὶ συνουσίαν τὴν μῖξιν , καὶ τὸν υἱὸν ἀπὸ τοῦ ὕδατος καὶ τοῦ ὗσαι 0 ·
καὶ τὸν Διόνυσον ὕην ὡς κύριον τῆς ὑγρᾶς φύσεως , οὐχ ἕτερον ὄντα τοῦ Ὀσίριδος καὶ γὰρ τὸν Ὄσιριν Ἑλλάνικος Ὄσιριν ἔοικεν ἀκηκοέναι ὑπὸ τῶν ἱερέων λεγόμενον 0 ·
οὕτω γὰρ ὀνομάζων διατελεῖ τὸν θεόν , εἰκότως ἀπὸ τῆς φύσεως καὶ τῆς εὑρέσεως .
ὅτι μὲν οὖν ὁ αὐτός ἐστι Διονύσῳ , τίνα μᾶλλον ἢ σὲ γιγνώσκειν , ὦ Κλέα , δὴ προσῆκόν ἐστιν , ἀρχικλὰ μὲν οὖσαν ἐν Δελφοῖς τῶν Θυιάδων , τοῖς δ Ὀσιριακοῖς καθωσιωμένην ἱεροῖς ἀπὸ πατρὸς καὶ μητρός 0 ;
εἰ δὲ τῶν ἄλλων ἕνεκα δεῖ μαρτύρια παραθέσθαι , τὰ μὲν ἀπόρρητα κατὰ χώραν ἐῶμεν , ἃ δ ἐμφανῶς δρῶσι θάπτοντες τὸν Ἆπιν οἱ ἱερεῖς , ὅταν παρακομίζωσιν ἐπὶ σχεδίας τὸ σῶμα , βακχείας οὐδὲν ἀποδεῖ .
καὶ γὰρ νεβρίδας περικαθάπτονται καὶ θύρσους φοροῦσι , καὶ βοαῖς χρῶνται καὶ κινήσεσιν ὥσπερ οἱ κάτοχοι τοῖς περὶ τὸν Διόνυσον ὀργιασμοῖς 0 .
διὸ καὶ ταυρόμορφον Διόνυσον ποιοῦσιν ἀγάλματα πολλοὶ τῶν Ἑλλήνων ·
αἱ δ Ἠλείων γυναῖκες καὶ παρακαλοῦσιν εὐχόμεναι ποδὶ βοείῳ τὸν θεὸν ἐλθεῖν πρὸς αὐτάς .
ἀργείοις δὲ βουγενὴς Διόνυσος ἐπίκλην , ἐστίν ·
ἀνακαλοῦνται δ αὐτὸν ὑπὸ σαλπίγγων ἐξ ὕδατος , ἐμβάλλοντες εἰς τὴν ἄβυσσον ἄρνα τῷ Πυλαόχῳ τὰς δὲ σάλπιγγας ἐν θύρσοις ἀποκρύπτουσιν , ὡς Σωκράτης ἐν τοῖς περὶ Ὁσίων εἴρηκεν .
ὁμολογεῖ δὲ καὶ τὰ Τιτανικὰ καὶ Νυκτέλια τοῖς λεγομένοις Ὀσίριδος διασπασμοῖς καὶ ταῖς ἀναβιώσεσι καὶ παλιγγενεσίαις ·
ὁμοίως δὲ καὶ τὰ περὶ τὰς ταφάς 0 .
Αἰγύπτιοί τε γὰρ Ὀσίριδος πολλαχοῦ θήκας , ὥσπερ εἴρηται , δεικνύουσι , καὶ Δελφοὶ τὰ τοῦ Διονύσου λείψανα παρ αὐτοῖς παρὰ τὸ χρηστήριον ἀποκεῖσθαι νομίζουσι ·
καὶ θύουσιν οἱ Ὅσιοι θυσίαν ἀπόρρητον ἐν τῷ ἱερῷ τοῦ Ἀπόλλωνος , ὅταν αἱ Θυιάδες ἐγείρωσι τὸν Λικνίτην , ὅτι δ οὐ μόνον τοῦ οἴνου Διόνυσον , ἀλλὰ καὶ πάσης ὑγρᾶς φύσεως Ἕλληνες ἡγοῦνται κύριον καὶ ἀρχηγόν , ἀρκεῖ Πίνδαρος μάρτυς εἶναι λέγων δενδρέων δὲ νομὸν Διόνυσος πολυγαθὴς αὐξάνοι , ἁγνὸν φέγγος ὀπώρας .
διὸ καὶ τοῖς τὸν Ὄσιριν σεβομένοις ἀπαγορεύεται δένδρον ἥμερον ἀπολλύναι καὶ πηγὴν ὕδατος ἐμφράττειν .
οὐ μόνον δὲ τὸν Νεῖλον , ἀλλὰ πᾶν ὑγρὸν ἁπλῶς Ὀσίριδος ἀπορροὴν καλοῦσι ·
καὶ τῶν ἱερῶν ἀεὶ προπομπεύει τὸ ὑδρεῖον ἐπὶ τιμῇ τοῦ θεοῦ .
καὶ θρύῳ βασιλέα καὶ τὸ νότιον κλίμα τοῦ κόσμου γράφουσι , καὶ μεθερμηνεύεται τὸ θρύον ποτισμὸς καὶ κύησις πάντων , καὶ δοκεῖ γεννητικῷ μορίῳ τὴν φύσιν ἐοικέναι .
τὴν δὲ τῶν Παμυλίων ἑορτὴν ἄγοντες , ὥσπερ εἴρηται , φαλλικὴν οὖσαν , ἄγαλμα προτίθενται καὶ περιφέρουσιν , οὗ τὸ αἰδοῖον τριπλάσιόν ἐστιν ·
ἀρχὴ γὰρ ὁ θεός , ἀρχὴ δὲ πᾶσα τῷ γονίμῳ πολλαπλασιάζει τὸ ἐξ αὑτῆς 0 .
τὸ δὲ πολλάκις εἰώθαμεν καὶ τρὶς λέγειν , ὡς τὸ τρισμάκαρες καὶ δεσμοὶ μὲν τρὶς τόσσοι ἀπείρονες 0 .
εἰ μὴ νὴ Δία κυρίως ἐμφαίνεται τὸ τριπλάσιον ὑπὸ τῶν παλαιῶν 0 ·
ἡ γὰρ ὑγρὰ φύσις ἀρχὴ καὶ γένεσις οὖσα πάντων ἐξ ἀρχῆς τὰ πρῶτα τρία σώματα , γῆν ἀέρα καὶ πῦρ , ἐποίησε .
καὶ γὰρ ὁ προστιθέμενος τῷ μύθῳ λόγος , ὡς τοῦ Ὀσίριδος ὁ Τυφὼν τὸ αἰδοῖον ἔρριψεν εἰς τὸν ποταμόν , ἡ δ Ἶσις οὐχ εὗρεν , ἀλλ ἐμφερὲς ἄγαλμα θεμένη καὶ κατασκευάσασα τιμᾶν καὶ φαλληφορεῖν ἔταξεν , ἐνταῦθα δὴ περιχωρεῖ , διδάσκων , ὅτι τὸ γόνιμον καὶ τὸ σπερματικὸν τοῦ θεοῦ πρώτην ἔσχεν ὕλην τὴν ὑγρότητα καὶ δι ὑγρότητος ἐνεκράθη τοῖς πεφυκόσι μετέχειν γενέσεως .
ἄλλος δὲ λόγος ἐστὶν Αἰγυπτίων , ὡς Ἄποπις Ἡλίου ὢν ἀδελφὸς ἐπολέμει τῷ Διί , τὸν δ Ὄσιριν ὁ Ζεὺς συμμαχήσαντα καὶ συγκαταστρεψάμενον αὐτῷ τὸν πολέμιον παῖδα θέμενος , Διόνυσον προσηγόρευσεν .